“ปตท.-บางจาก” ขึ้นราคาน้ำมันดีเซลลิตรละ 30 สต. เริ่มพรุ่งนี้
"ปตท.-บางจาก" ขึ้นราคาน้ำมันดีเซลลิตรละ 30 สต. มีผลพรุ่งนี้
"ปตท.-บางจาก" ขึ้นราคาน้ำมันดีเซลลิตรละ 30 สต. มีผลพรุ่งนี้
18 ก.พ. 2563

บริษัท ปตท.น้ำมันและการค้าปลีก จำกัด (มหาชน) หรือ OR ในกลุ่มบริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ปรับราคาขายปลีกน้ำมันกลุ่มดีเซลทุกชนิดเพิ่มขึ้น 0.30 บาทต่อลิตร ส่วนกลุ่มเบนซินและแก๊สโซฮอล์คงเดิม โดยมีผลตั้งแต่เวลา 05.00 น.วันพรุ่งนี้ (19 ก.พ.)
ทั้งนี้ ส่งผลให้ราคาน้ำมันดีเซลในพื้นที่กรุงเทพฯ และปริมณฑลวันพรุ่งนี้ เป็นดังนี้ B7 อยู่ที่ลิตรละ 25.99 บาท, B10 ลิตรละ 23.99 บาท และ B20 ลิตรละ 22.99 บาท
ส่วนเบนซิน 95 ของ PTT Station ราคาคงเดิมอยู่ที่ลิตรละ 33.26 บาท, แก๊สโซฮอล์ 95 ลิตรละ 25.85 บาท, แก๊สโซฮอล์ 91 ลิตรละ 25.58 บาท, E20 ลิตรละ 22.84 บาท, E85 ลิตรละ 19.19 บาท (ราคาขายปลีกข้างต้นยังไม่รวมภาษีบำรุงท้องถิ่น)